**Szergény Községi Önkormányzat az Emberi Erőforrás Minisztériummal együttműködve ezennel kiírja a**

**2019. évre a Bursa Hungarica Felsőoktatási Önkormányzati**

**pályázatait.**

Szergény Községi Önkormányzat az Emberi Erőforrás Minisztériummal együttműködve
ezennel kiírja a 2018/2019. évre a Bursa Hungarica Felsőoktatási Önkormányzati:

* **„A” típusú Ösztöndíjpályázatot**
a felsőoktatási  hallgatók számára **a 2018/2019. tanév második és a 2019/2020. tanév első félévére** vonatkozóan;

* **„B” típusú Ösztöndíjpályázatot**
* **a 2018/2019. tanévben utolsó éves, érettségi előtt álló középiskolások;**

**vagy**

* b) felsőfokú végzettséggel nem rendelkező, felsőoktatási intézménybe még felvételt nem nyert érettségizettek;

és a**2019/2020. tanévtől kezdődően** felsőoktatási intézmény keretében **teljes idejű (nappali munkarend**) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.

Az „A” típusú pályázatra azok az önkormányzat illetékességi területén lakóhellyel rendelkező, hátrányos szociális helyzetű felsőoktatási hallgatók jelentkezhetnek, akik felsőoktatási intézményben (felsőoktatási hallgatói jogviszony keretében) teljes idejű (nappali tagozatos), alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat.

A „B” típusú pályázatra azok az önkormányzat illetékességi területén lakóhellyel rendelkező, hátrányos szociális helyzetű fiatalok jelentkezhetnek, akik: a) a 2018/2019. tanévben utolsó éves, érettségi előtt álló középiskolások vagy b) felsőfokú diplomával nem rendelkező, felsőoktatási intézménybe még felvételt nem nyert érettségizettek és a 2018/2019. tanévtől kezdődően felsőoktatási intézmény keretében teljes idejű (nappali tagozatos) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.

 A pályázatbeadáshoz a Bursa Hungarica Elektronikus Pályázatkezelési és Együttműködési Rendszerében (a továbbiakban: EPER-Bursa rendszer) egyszeri pályázói regisztráció szükséges, melynek elérése:

[**https://bursa.emet.hu/paly/palybelep.aspx**](https://bursa.emet.hu/paly/palybelep.aspx)

A pályázói regisztrációt vagy a belépést követően lehetséges a pályázati adatok feltöltése a pályázók részére. A személyes és pályázati adatok ellenőrzését és feltöltését követően a pályázati űrlapot **kinyomtatva és aláírva** a **Kenyeri Közös Önkormányzati Hivatal Szergényi Kirendeltségén ( 9523 Szergény, Kolozsvári u. 72.) kell** benyújtaniuk a pályázóknak. A pályázat csak a pályázati kiírásban meghatározott csatolandó mellékletekkel együtt érvényes. A pályázati kiírásban meghatározott valamely melléklet hiányában a pályázat formai hibásnak minősül. A benyújtott pályázatok befogadását az önkormányzat köteles az EPER-Bursa rendszerben igazolni. A nem befogadott pályázatok a bírálatban nem vesznek részt.

**A pályázat rögzítésének és az Önkormányzathoz történő benyújtásának határideje: 2018. november 6.**

**Az „A” típusú  pályázati űrlap kötelező mellékletei:**

 a) A felsőoktatási intézmény által kitöltött eredeti hallgatói jogviszony-igazolás a 2018/2019. tanév első félévéről.

b) Igazolás a pályázó és a pályázóval egy háztartásban élők egy főre jutó havi nettó jövedelméről.

c) A szociális rászorultság igazolására az alábbi okiratok:

A pályázati kérelem rövid indoklása, melyben ki kell térni a szociális rászorultságot megalapozó körülményekre (jövedelmi és kiadási viszonyok, tartós betegség, fogyatékosság, munkanélküliség, árvaság stb.), és az ezeket alátámasztó okiratok (pl. jövedelemigazolás, orvosi igazolás, hivatalos szervek határozata, igazolása stb.).

d) A pályázónak a kérelem benyújtásakor – a személyes adatok egyeztetésére – be kell mutatni személyazonosító igazolványát és a lakóhelyének igazolását bizonyító okiratot (lakcímkártya).

**A „B” típusú  pályázati űrlap kötelező mellékletei:**

a) Igazolás a pályázó és a pályázóval egy háztartásban élők egy főre jutó havi nettó jövedelméről.

b) A szociális rászorultsága igazolására az alábbi okiratok:

A pályázati kérelem rövid indoklása, melyben ki kell térni a szociális rászorultságot megalapozó körülményekre (jövedelmi és kiadási viszonyok, tartós betegség, fogyatékosság, munkanélküliség, árvaság stb.), és az ezeket alátámasztó okiratok (pl. jövedelemigazolás, orvosi igazolás, hivatalos szervek határozata, igazolása stb.).

c) A pályázónak a kérelem benyújtásakor – a személyes adatok egyeztetésére – be kell mutatni személyazonosító igazolványát és a lakóhelyének igazolását bizonyító okiratot (lakcímkártya).

**A pályázati űrlap csak a fent meghatározott kötelező mellékletekkel együtt érvényes, valamely melléklet hiányában a pályázat formai hibásnak minősül. A beérkezett pályázatokat a települési önkormányzat bírálja el 2018. december 7-ig.**

A központi pályázati kiírás a [http://www.emet.gov.hu/felhivasok/bursa\_hungarica/?main\_menu[main\_menu][item]=15&menueditbox[Menu]=main\_menu](http://www.emet.gov.hu/felhivasok/bursa_hungarica/?main_menu%5bmain_menu%5d%5bitem%5d=15&menueditbox%5bMenu%5d=main_menu) oldalon olvasható.  Az Önkormányzat által meghatározott, kötelezően csatolandó mellékletekkel bővített kiírások jelen felhíváshoz csatolva, illetve a **Kenyeri Közös Önkormányzati Hivatal Szergényi Kirendeltségén ( 9523 Szergény, Kolozsvári u. 72.)** irodájában érhetők el.

További információt Piri Balázs polgármestertől kérhetnek a 95/482-001-es telefonszámon, illetve a szergeny.onkormanyzat@gmail.com e-mail címen.